Kermitas

Kermitas () – miestas Jungtinėse Amerikos Valstijose, vakarinėje Teksaso valstijos dalyje. Vinklerio apygardos administracinis centras. 2020 m. JAV gyventojų surašymo duomenimis, mieste gyveno 6 267 gyventojai.Kermit city, Texas. data.census.gov. Nuoroda tikrinta 2024-08-06. 

 Istorija 
kairėje|miniatiūra|225x225px|Senasis Vinklerio apygardos teismo pastatas 1910 m.Gyvenvietė pavadinta Teodoro Ruzvelto sūnaus Kermito garbei, kuris šioje vietovėje seniau medžiodavo.

Po 1916 m. sausros iš Kermito išvyko daug gyventojų; 1924 m. gyvenvietėje liko tik viena šeima, visoje apygardoje mokyklą lankė tik vienas žmogus.

Kermitas, kaip ir kitos aplinkinės gyvenvietės, išaugo 1926 m. Tais metais gyventojų skaičius siekė 1 000, o 1929 m. nutiesus geležinkelį padidėjo iki 1 500. Didžiosios depresijos metu miestas dėl išgaunamos naftos išliko pakankamai ekonomiškai stabilus. Nors gyventojų skaičius kiek sumažėjo, 40-o dešimtmečio pabaigoje vėl ėmė didėti.

Miestas įkurtas 1938 m., 1945 m. įsteigtas bankas. Daugiausiai žmonių Kermite gyveno 70-o dešimtmečio metu – apie 10 500.KERMIT, TEXAS. www.texasescapes.com. Nuoroda tikrinta 2024-08-06.
 Gyventojai 
2020 m. JAV gyventojų surašymo duomenimis, mieste gyveno 66,3 % lotynoamerikiečių, 29,12 % baltųjų, 1,84 % afroamerikiečių, 1,05 % mišrios rasės, 1,04 % azijiečių, 0,56 % indėnų ir 0,1 % kitų rasių kilmės gyventojų.

miniatiūra|232x232px|Vinklerio apygardos teismo pastatas|kairėje

 Šaltiniai 

Kategorija:Teksaso miestai